Når der torsdag og fredag afholdes finalerunde ved danmarksmesterskaberne i matematik, bliver det med nordjysk deltagelse. 8. C fra Aabybro Skole har klaret sig gennem to kvalifikationsrunder og er nu klar til at dyste i finalen i Virum Hallen i København. To drenge og to piger fra klassen skal fremlægge et stort matematikprojekt, som hele klassen har arbejdet med. 8. C fra Aabybro har arbejdet med mønstre i naturen og Fibonaccis talrække. Derudover bliver eleverne præsenteret for forskellige opgaver, de skal løse. Eleverne fra Aabybro skal kæmpe mod syv andre 8. klasser om DM-titlen.

Referat:
8. klasse fra Aabybro Skole er nået til finalen ved DM i matematik.